IMISLab/GreekWikipedia huggingface dataset:
Ο Χιονάνθρωπος

Ο Χιονάνθρωπος (Jack Frost) είναι μία Αμερικανική Χριστουγεννιάτικη κοινωνική, δραματική και φαντασίας ταινία, στην οποία πρωταγωνιστούν οι Μάικλ Κίτον και Κέλι Πρέστον. Ο Κίτον πρωταγωνιστεί ως ο κεντρικός χαρακτήρας, ένας άντρας, ο οποίος πέθανε σε αυτοκινητιστικό δυστύχημα και επανήλθε στη ζωή ως χιονάνθρωπος. Το κοστούμι του χιονάνθρωπου κατασκευάστηκε από το Jim Henson's Creature Shop.

 Ο Τζακ Φροστ είναι επαγγελματίας μουσικός και βασικός ερμηνευτής της ομώνυμης μπάντας. Οι περιοδείες με το συγκρότημα τον απομακρύνουν συχνά από το σπίτι του με αποτέλεσμα να μην μπορεί να κρατά τις υποσχέσεις που δίνει στον εντεκάχρονο γιο του. Η τελευταία υπόσχεση του Τζακ στο γιο του ήταν πως θα περάσουν τα Χριστούγεννα όλοι μαζί αλλά δεν καταφέρνει να την τηρήσει, καθώς επιστρέφοντας σπίτι ο Τζακ σκοτώνεται σε αυτοκινητιστικό. Ένα χρόνο μετά, ο Τζακ Φροστ επιστρέφει στη ζωή σαν χιονάνθρωπος κι έχει τη δυνατότητα να επανορθώσει απέναντι στο γιο του. Μάικλ Κίτον ως Τζακ Φροστ, ο πατέρας του Τσάρλι Κέλι Πρέστον ως Γκάμπι Φροστ, η σύζυγος του Τζακ και μητέρα του Τσάρλι Τζόζεφ Κρος ως Τσάρλι Φροστ, ο γιος του Τζακ Χένρι Λόρινς ως Σιντ Γκρόνικ, προπονητής της ομάδας χόκεϊ Μαρκ Άντι ως Μακ ΜακΆρθουρ, ο πιανίστας του συγκροτήματος και κολλητός του Τζακ Μίκα Μπούρεμ ως Νάταλι, φίλη του Τσάρλι Άντριου Λόρενς ως Τακ Γκρόνικ, γιος του Σιντ και φίλος του Τσάρλι Έλι Μαριενθάλ ως Σπένσερ, φίλος του Τσάρλι Γουίλ Ρόθαρ ως Ντένις, φίλος του Τσάρλι Τέιλορ Χάντλεϊ ως Ρόρι Μπακ, ένας νταής του σχολείου, ο οποίος ενοχλεί τον Τσάρλι, αλλά τελικά συμπάσχει με τον Τσάρλι, καθώς και οι δύο έχουν χάσει τους πατεράδες τους. Αχμέτ Ζάππα, οδηγός του εκχιονιστικού Πολ Τόμκινς, μέλος του ακροατήριου Ντουίζλ Ζάππα ως Τζον Κάπλαν, μουσικός αντιπρόσωπος Τζέι Τζόνστον, μετεωρολόγος Τζεφ Κεσάριο, ραδιοφωνικός εκφωνητής Σκοτ Κραφτ ως ο πατέρας της Νάταλι Ατζάι Σάντερς, δημοσιογράφος Τον Ένις, φορτηγατζής Γουέιν Φέντερμαν ως Ντέιβ, αστυνομικός Πατ Κρόφορντ Μπράουν, καταγραφέας του σκορ στο χόκεϊ Τρέβορ Ράμπιν ως Τρέβορ, κιθαρίστας στο συγκρότημα Λίλι Χάιντν ως Λίλι, βιολίστρια στο συγκρότημα Λου Μολίνο ως Λου, ντράμερ στο συγκρότημα Σκοτ Κολόμπι ως Σκοτ, μπασίστας του συγκοτήματος Μουν Ζάππα, δασκάλα Η ταινία πήρε κυρίως αρνητικές κριτικές και σχόλια. Το Rotten Tomatoes έδωσε στην ταινία ένα 20% με βάση 55 κριτικές. Η ταινία είχε προϋπολογισμό 85 εκ. δολλάρια και την πρώτη εβδομάδα προβολής έκανε έσοδα 7 εκ. δολλάρια. Συνολικά έκανε έσοδα 34.5 εκ. δολλάρια, στη Βόρεια Αμερική, κάνοντάς την μία αποτυχία. Κατάλογος χριστουγεννιάτικων ταινιών Η ταινία στο Internet Movie Database Η ταινία στο AllMovie
Ντόμπερμαν

Το Dobermann (εναλλακτικά και Dobermann Pinscher στις Ηνωμένες Πολιτείες της Αμερικής) ή στα Ελληνικά Ντόμπερμαν είναι μια ράτσα σκύλου που αναπτύχθηκε αρχικά γύρω στο 1890 από τον Karl Friedrich Louis Dobermann. Τα Dobermann είναι μια από τις πιο ιδιαίτερες και απαιτητικές εργασιακές φυλές και η ράτσα είναι γνωστή για την ευφυία και την έμφυτη της ικανότητα να επιτεθεί και φυσικά για να προστατεύει το σπίτι και την οικογένεια της. Τα Dobermann είναι από τις πιο αναγνωρίσιμες ράτσες παγκοσμίως, εν μέρει λόγω του ρόλου τους στην κοινωνία ως σκύλου-φύλακα, και εν μέρει λόγω των μέσων ενημέρωσης. Η προσεκτική αναπαραγωγή βελτίωσε τη διάθεση αυτής της ράτσας, και το σύγχρονο Dobermann είναι μια ενεργητική και ζωντανή ράτσα κατάλληλη για συντροφικότητα και την οικογένεια. Πολλοί κόβουν την ουρά και τα αυτιά παρόλο που είναι παράνομο σε όλο και περισσότερες χώρες.

 Το Ντόμπερμαν δημιουργήθηκε από μια ανάμειξη φυλών που περιλαμβάνουν τον Γερμανικό Ποιμενικό, το Γερμανικό κοντότριχο Πόιντερ, τον Γερμανικό Μολοσσό, το Γκρεϊχάουντ, το Βαϊμαράνερ αλλά κυρίως το Μποσερόν, το Γερμανικό Πίντσερ και το Ροτβάιλερ. Ισχυρό στα πίσω πόδια και παρ'όλο το βάρος του, που οφείλεται στο βαθύ στήθος, το Ντόμπερμαν είναι πολύ αθλητικό σκυλί και πολλά υπερτερούν στις δοκιμασίες υπακοής και ευκινησίας. Το ρύγχος είναι μακρύ, και έτσι δίνει τη δύναμη για ένα εξαιρετικά ισχυρό δάγκωμα. Το Ντόμπερμαν στέκεται στις μύτες των ποδιών του (όχι στα τακάκια) και δεν έχει συνήθως βαριά πόδια.Τα μπροστινά πόδια πέφτουν σε ευθεία γραμμή από το σώμα, παράλληλα μεταξύ τους, χωρίς να στρέφουν ούτε μέσα ούτε έξω, είτε στέκεται το σκυλί, είτε κινείται. Τα πέλματα είναι σφιχτά και αναφέρονται συνήθως ως « γατίσια». Στην ιδανική περίπτωση, έχουν ένα χαριτωμένο βάδισμα. Κάθε καθαρόαιμο Ντόμπερμαν έχει καφέ σημάδια πάνω από τα μάτια, στα πόδια, στο ρύγχος, στο στήθος και κάτω από την ουρά. Η πρακτική του κοψίματος της ουράς υπάρχει εδώ και αιώνες και είναι παλαιότερη από τα ίδια τα Ντόπερμαν. Ο ιστορικός λόγος, για την πρακτική αυτή, είναι για να εξασφαλιστεί ότι η ουρά δεν μπαίνεις στη μέση στη δουλειά του σκύλου. Το κόψιμο της ουράς και των αυτιών ωστόσο, είναι αμφιλεγόμενη πρακτική γιατί δεν έχει χρηστική αξία και είναι απλά μια αισθητική επέμβαση. Το κόψιμο των αυτιών και της ουράς έχουν αφαιρεθεί από το πρότυπο ράτσας των FCI και IDC, και τα σκυλιά γεννημένα μετά το 2016 δεν επιτρέπεται να συμμετάσχουν σε εκθέσεις μορφολογίας ή εξετάσεις εργασίας της FCI ή IDC χωρίς αρτιμελή ουρά και φυσικά αυτιά. Αυτό ακολουθείται και από την πλειονότητα της Ευρωπαϊκής Ένωσης και την Κοινοπολιτεία των εθνών. Στην Αγγλία τα σκυλιά με κομμένες ουρές έχουν απαγορευτεί από σόου εδώ και αρκετά χρόνια και η πρακτική είναι πλέον παράνομη για γηγενή σκυλιά. Το πρότυπο του American Kennel Club για τα Ντόπερμαν περιλαμβάνει ουρά κομμένη κοντά στον δεύτερο σπόνδυλο. Η πρακτική είναι σύνηθης, μεταξύ άλλων, στην Αμερική, τη Ρωσία και την Ιαπωνία, όπου και παραμένει νόμιμη. Στην Ελλάδα παρ'ολα αυτά απαγορεύεται η κατοχή, το ζευγάρωμα, ακόμα και η εισαγωγή ακρωτηριασμένων σκύλων. https://dobermannclub.gr/dobermann-%cf%80%cf%81%cf%8c%cf%84%cf%85%cf%80%ce%bf-%cf%86%cf%85%ce%bb%ce%ae%cf%82/
Μπόννη του Αρμανιάκ

Η Μπόννη, γαλλ. Bonne (19 Φεβρουαρίου 1399 - 1430-35) από τον Οίκο του Αρμανιάκ γεννήθηκε ως κόρη του κόμη του Αρμανιάκ και με τον γάμο της έγινε δούκισσα της Ορλεάνης.

 Ήταν η πρώτη κόρη του Βερνάρδου Ζ΄ κόμη του Αρμανιάκ & κοντόσταυλου της Γαλλίας και της Μπόννης των Βαλουά, κόρης του Ιωάννη δούκα του Μπερρύ. Το 1410 η Μπόννη ήταν 11 ετών και παντρεύτηκε τον Κάρολο Α΄ δούκα της Ορλεάνης, του οποίου ο πατέρας είχε δολοφονηθεί το 1407. Ο γάμος έκανε τον Βερνάρδο Ζ΄ υπερασπιστή του Καρόλου. Με το τέλος του δούκα η μερίδα της Ορλεάνης έμεινε χωρίς ηγέτη και έτσι η μερίδα των Αρμανιάκ ήταν αυτή που επηρέασε τη συνθήκη του Αρράς το 1435. Έπειτα από τη Γαλλική ήττα το 1415 στη μάχη του Αζινκούρ, ο Κάρολος Α΄ κρατήθηκε φυλακισμένος από τους Άγγλους. Η Μπόννη δεν είχε αποκτήσει τέκνα πριν από την κράτησή του· απεβίωσε το διάστημα 1430-35, ενόσω ο σύζυγός της ήταν ακόμη αιχμάλωτος. Η Μπόννη ήταν η 2η σύζυγος του Καρόλου Α΄ και όταν αυτός ελευθερώθηκε, έκανε και 3ο γάμο. Στο εικονογαφημένο χειρόγραφο Οι πολύ πλούσιες Ώρες του δούκα του Μπερρύ, στον μήνα Απρίλιο, θεωρείται ότι εικονίζεται ο γάμος της Μπόννης με τον Κάρολο Α΄. Παντρεύτηκε το 1410 τον Κάρολο Α΄ δούκα της Ορλεάνης· δεν απέκτησαν τέκνα. Neillands, Robin (2001). The Hundred Years War. London: Routledge. ISBN 0-415-26131-7.
Μπλε Φάλαινα (παιχνίδι)

Το Παιχνίδι Μπλε Φάλαινα (ρωσικά: Синий кит‎), επίσης γνωστό ως Πρόκληση Μπλε Φάλαινα, είναι φαινόμενο των κοινωνικών δικτύων που άρχισε να κυκλοφορεί σε αρκετές χώρες από το 2016. Το παιχνίδι αποτελείται από σειρά καθηκόντων που ανατίθενται από τους διαχειριστές στους παίκτες, διάρκειας 50 ημερών, με τελική πρόκληση οι παίκτες να διαπράξουν αυτοκτονία.Το παιχνίδι ήρθε στο προσκήνιο τον Μάιο του 2016 μέσα από ένα άρθρο στη ρωσική εφημερίδα Novaya Gazeta, το οποίο συνδέει πολλές και άσχετες αυτοκτονίες παιδιών που ήταν μέλη της ομάδας "F57" στο κοινωνικό δίκτυο του VKontakte. Ένα κύμα ηθικού πανικού σάρωσε τη Ρωσία. Ωστόσο, το άρθρο αργότερα κατακρίθηκε για προσπάθεια να βρει σύνδεση εκεί που δεν υπήρχε, καθώς καμία από τις αυτοκτονίες δεν βρέθηκε να είναι αποτέλεσμα των δραστηριοτήτων της ομάδας.Αν και ειδικοί πιστεύουν ότι η Μπλε Φάλαινα είναι φάρσα (hoax), πολλοί θεωρούν πιθανό το φαινόμενο να έχει οδηγήσει σε περιπτώσεις αυτο-τραυματισμού από μίμηση και παρόμοιες ομάδες, αφήνοντας τα παιδιά ευάλωτα σε κίνδυνο cyberbullying και online διαπόμπευση.

 Η Μπλε Φάλαινα εξαρτάται από τη σχέση μεταξύ των συμμετεχόντων και των διαχειριστών. Οι διαχειριστές ορίζουν μία σειρά από καθήκοντα που οι παίκτες πρέπει να ολοκληρώσουν, συνήθως ένα ανά ημέρα, μερικά από τα οποία περιλαμβάνουν αυτο-ακρωτηριασμό. Από τα τέλη του 2017, η συμμετοχή στη Μπλε Φάλαινα φαίνεται να έχει μειωθεί. Ωστόσο, οργανώσεις που επιδιώκουν να εξασφαλίσουν την ασφάλεια του διαδικτύου σε όλο τον κόσμο αντέδρασαν δίνοντας γενικές συμβουλές για γονείς και εκπαιδευτικούς για την πρόληψη των αυτοκτονιών, την ευαισθητοποίηση γύρω από την ψυχική υγεία, και την διαφύλαξη της ασφάλειας του διαδικτύου προτού εμφανιστεί το επόμενο κρούσμα cyberbullying. Το 2016,ο Philipp Budeikin, ένας 21-χρονος πρώην μαθητής ψυχολογίας που είχε αποβληθεί από το πανεπιστήμιο, ισχυρίστηκε ότι εφηύρε το παιχνίδι το 2013. Είπε ότι η πρόθεσή του ήταν να καθαρίσει την κοινωνία με το να πιέζει τα άτομα στην αυτοκτονία. Αν και αρχικά υποστήριξε την αθωότητά του και δήλωνε ότι έγινε για να «περνάμε καλά», ο Budeikin συνελήφθη και κρατήθηκε στην φυλακή Kresty στην Αγία Πετρούπολη και τον Μάιο του 2016 βρέθηκε ένοχος για «ηθική αυτουργία σε τουλάχιστον 16 έφηβες κοπέλες προκειμένου να αυτοκτονήσουν». Αργότερα καταδικάστηκε σε δύο κατηγορίες ηθικής αυτουργίας σε αυτοκτονία ανηλίκου.Τον Ιούνιο του 2017, ο ταχυδρόμος Ilya Sidorov συνελήφθη στη Μόσχα. Κατηγορήθηκε, επίσης, για τη δημιουργία της ομάδας Μπλε Φάλαινα που ενθαρρύνει τα παιδιά να βλάψουν τους εαυτούς τους και τελικά να αυτοκτονήσουν. Ισχυρίστηκε ότι 32 παιδιά πείστηκαν να ενταχθούν στην ομάδα του και να ακολουθούν εντολές.
Ερνέστος της Βαυαρίας, αρχιεπίσκοπος

Ο Ερνέστος (γερμ.: Ernst von Bayern, 17 Δεκεμβρίου 1554 - 17 Φεβρουαρίου 1612) από τον Οίκο του Βίττελσμπαχ ήταν πρίγκιπας-εκλέκτορας-αρχιεπίσκοπος της Κολωνίας (1583-1612). Επίσης επίσκοπος του Μύνστερ, Χίλντεσχαϊμ, Φράιζινγκ και Λιέγης.

 Γεννήθηκε στο Μόναχο και ήταν ο τρίτος γιος του Αλβέρτου Ε΄ δούκα της Βαυαρίας και της Άννας των Αψβούργων, κόρης του Φερδινάνδου Α΄ της Γερμανίας. Τον διαδέχθηκε ο ανιψιός του Φερδινάνδος ως αρχιεπίσκοπος της Κολωνίας. Πολυμέσα σχετικά με το θέμα Ernest of Bavaria, Archbishop-Elector of Cologne στο Wikimedia Commons Ernest of Bavaria – the Prince-Bishop of Liege in modern Europe, 400th anniversary Tripota – Trier portrait database Ernest of Bavaria in the Portal of Rhenish History Epitaph of Ernest of Bavaria Αρχειοθετήθηκε 2016-03-04 στο Wayback Machine.
Αεροδρόμιο Παρισιού-Σαρλ-ντε-Γκωλ

Το Αεροδρόμιο Παρισιού Σαρλ ντε Γκωλ (γαλλικά: Aéroport Paris-Charles de Gaulle) (IATA: CDG, ICAO: LFPG) , επίσης γνωστό ως Roissy Airport, είναι ένας από τους μεγαλύτερους αεροπορικούς κόμβους στον κόσμο, και επίσης το μεγαλύτερο αεροδρόμιο της Γαλλίας. Πήρε το όνομα του προς τιμή του 18ου Προέδρου της Γαλλίας Σαρλ ντε Γκωλ. Από το αεροδρόμιο διακινήθηκαν 60,8 εκατομμύρια επιβάτες το 2008 και αποτελεί το 5ο μεγαλύτερο αεροδρόμιο στον κόσμο σε κίνηση επιβατών, το 8ο παγκοσμίως σε κίνηση αεροσκαφών (και 1ο σε όλη την Ευρώπη) και το 7ο παγκοσμίως σε κίνηση εμπορευμάτων. Το αεροδρόμιο είναι έδρα και κόμβος της Air France. Εγκαινιάστηκε το 1974 και αντικατέστησε το Αεροδρόμιο Ορλύ ως το μεγαλύτερο αεροδρόμιο της χώρας.

 Δείτε το πηγαίο ερώτημα Wikidata. Julien Scavini, Aéroport Roissy Charles De Gaulle, Eds Techniques Pour L'automobile Et L'industrie, 2018, 224 pages. (ISBN 1028302762) Guy Ibergay et Dominique Renaux, Histoire de Roissy-en-France, Agence régionale d'édition pour les municipalités (ouvrage publié par la municipalité), 1979, 239 pages. (ISBN 2862960012) Abderrezak Besseghir, Bagagiste à Roissy : Présumé terroriste, Éd. Michel Lafon, 2003, 235 p. (ISBN 2840989409) Henri Houmaire et A.R.S.H.R.F., Association de recherche et de sauvegarde de l'histoire de Roissy-en-France. Roissy-en-France 1900 2000 Mémoire d'un siècle. 318 p. (Ouvrage édité par la Municipalité) Jean-Claude Corvisier, Roissy. : 2, Aéroport Charles de Gaulle, Éd. Alan Sutton, 2005. (ISBN 2849102733) Philippe de Villiers, Les mosquées de Roissy, Éd. Albin Michel, 2006, 232 p. (ISBN 2226172645) Anne de Loisy, Bienvenue en France ! : Six mois d'enquête clandestine dans la zone d'attente de Roissy, Éd. Le Cherche midi, 2005, 238 p. (ISBN 2749103371) Collectif, Roissy-en-France, vivre alentours, Éd. Magellan et Cie, parution en novembre 2007. (ISBN 2350740846) Aménagement des infrastructures aéronautiques de l’aéroport de Paris-Charles de Gaulle, Avis no 008039-01 du CGEDD sur le bilan LOTI ((pdf) 1,5 Mo), juillet 2012. Cyrille Massey, Roissy Charles de Gaulle, embarquement immédiat, France 3, 2013, 100 minutes. (Αγγλικά) Paris Aéroport (Ελληνικά) Διεθνές Αεροδρόμιο Παρισιού 'Σαρλ ντε Γκωλ'
Τάνελ Τάμμετ

Ο Τάνελ Τάμμετ (εσθονικά: Tanel Tammet, γεννήθηκε στις 16 Μαΐου 1965 στο Τάλιν της Εσθονικής ΣΣΔ της πρώην Σοβιετικής Ένωσης) είναι Εσθονός επιστήμονας υπολογιστών, καθηγητής και μηχανικός λογισμικού. Ήταν επίσης ένα από τα ιδρυτικά μέλη του Εσθονικού Κόμματος των Πρασίνων και βοήθησε στην ίδρυση του Κολλεγίου Πληροφορικής στο Τάλιν.

 Γεννημένος το 1965, ο Τάμμετ είχε πρόσβαση στους υπολογιστές του Πανεπιστημίου του Τάρτου μέσω της εργασίας του πατέρα του στο τμήμα φυσικής. Ως αποτέλεσμα, τελικά αποφοίτησε από το τμήμα μαθηματικών του πανεπιστημίου για τα εφαρμοσμένα μαθηματικά, που ειδικεύεται στην τεχνολογία των πληροφοριών. Ενδιαφέρθηκε για την απόδειξη αυτοματοποιημένου θεωρήματος και αποφοίτησε από το Τεχνολογικό Πανεπιστήμιο του Γκέτεμποργκ Τσάλμερς με διδακτορικό δίπλωμα το 1992. Έζησε στη Σουηδία για το μεγαλύτερο μέρος αυτής της δεκαετίας και στη συνέχεια επέστρεψε στο Τάλιν. Ο Τάμμετ έλαβε διεθνή φήμη για το αυτοματοποιημένο πρόγραμμα απόδειξης θεωρημάτων Γκάνταλφ, το οποίο κέρδισε διάφορες κατηγορίες του διαγωνισμού CASC του Συμβουλίου Αυτοματοποιημένης Απόδειξης Θεωρημάτων έξι φορές μεταξύ 1997 και 2003. Έχει διατελέσει ο Εσθονός εκπρόσωπος στην Ομάδα Τεχνολογίας Πληροφοριακών Συστημάτων του Οργανισμού Έρευνας και Τεχνολογίας του ΝΑΤΟ και έχει γράψει για την ασφάλεια στον κυβερνοχώρο. Συχνά διδάσκει ή δίνει ομιλίες για την τεχνητή νοημοσύνη και υποστηρίζει ότι υπάρχει ήδη, αν και σε μια πρωτόγονη και διανεμημένη μορφή.Από το 2006, ο Τάμμετ ήταν ιδρυτικό μέλος και μέλος του διοικητικού συμβουλίου των Εσθονών Πρασίνων. Το κόμμα εξελέγη στο Ριιγκικόγκου το επόμενο έτος με το 7,1% της εθνικής ψήφου, με αποτέλεσμα να κερδίσουν έξι έδρες. Το 2010, εν μέσω αυξανόμενων εντάσεων μετά τις αποτυχημένες εκλογές τους στο Ευρωπαϊκό Κοινοβούλιο και τις τοπικές εκλογές το 2009, ο Τάμμετ μαζί με 19 άλλα μέλη διώχθηκαν από το κόμμα. Στη συνέχεια απέτυχε να επιτύχει το εκλογικό όριο 5% που απαιτείται για την είσοδο στη βουλή στις κοινοβουλευτικές εκλογές του 2011.Ο Τάμμετ είναι καθηγητής στο Τεχνολογικό Πανεπιστήμιο του Τάλιν και είναι διευθυντής του Ινστιτούτου Πληροφορικής του πανεπιστημίου. Προηγουμένως είχε βοηθήσει στην ίδρυση του Κολλεγίου Πληροφορικής του Τάλιν και βρισκόταν στο συμβουλευτικό συμβούλιο του από την ίδρυσή του το 2003. Ο Τάμμετ εργάστηκε επίσης στο Ινστιτούτο Κυβερνητικής στο Τάλιν. Το 2012, έλαβε την προσοχή των μέσων ενημέρωσης για τη δημιουργία του Sightsmap, ενός ιστότοπου που απεικονίζει τη δημοτικότητα των τόπων σε όλο τον κόσμο με βάση δεδομένα από το Panoramio, τη Βικιπαίδεια και το Foursquare. Ο Τάμμετ έχει τρεις γιους. Το 2002, βραβεύθηκε με το Τάγμα του Λευκού Αστέρα πέμπτης τάξης. Tammet, Tanel; Teejuht võrgumaailma, Tartu : Ilmamaa, 1997. (ISBN 9985821874) Tamme, Tõnu; Tammet, Tanel; Prank, Rein; Loogika: Mõtlemisest tõestamiseni, Tartu : Tartu Ülikooli Kirjastus, 1997. (ISBN 9985562313) Προσωπική σελίδα στο Google Sites Αρχειοθετήθηκε 2017-04-17 στο Wayback Machine. Sightsmap Αρχειοθετήθηκε 2018-04-06 στο Wayback Machine.
Βραβεία της Ένωσης Κριτικών Κινηματογράφου του Λος Άντζελες 1997

Τα 23α Βραβεία της Ένωσης Κριτικών Κινηματογράφου του Λος Άντζελες (αγγλικά: Los Angeles Film Critics Association Awards), απονεμήθηκαν για να τιμήσουν την καλύτερη κινηματογραφική παραγωγή του 1997.

 Καλύτερη Ταινία: L.A. Confidential Επιλαχών: The Sweet Hereafter Καλύτερη Σκηνοθεσία: Κέρτις Χάνσον – L.A. Confidential Επιλαχών: Ατόμ Εγκογιάν – The Sweet Hereafter Α' Ανδρικός Ρόλος: Ρόμπερτ Ντιβάλ – The Apostle Επιλαχών: Τζακ Νίκολσον – As Good as It Gets Α' Γυναικείος Ρόλος: Έλενα Μπόναμ Κάρτερ – The Wings of the Dove Επιλαχούσα: Τζόντι Φόστερ – Contact Β' Ανδρικός Ρόλος: Μπαρτ Ρέινολντς – Boogie Nights Επιλαχών: Κέβιν Σπέισι – L.A. Confidential Β' Γυναικείος Ρόλος: Τζούλιαν Μουρ – Boogie Nights Επιλαχούσα: Γκλόρια Στιούαρτ – Titanic Καλύτερο Σενάριο: Curtis Hanson και Brian Helgeland – L.A. Confidential Επιλαχών: Kevin Smith – Chasing Amy Καλύτερου Διευθυντή Φωτογραφίας: Dante Spinotti – L.A. Confidential Επιλαχών: Paul Sarossy – The Sweet Hereafter Καλύτερος Σχεδιασμός Παραγωγής: Peter Lamont – Titanic Επιλαχών: Jeannine Oppewall – The Sweet Hereafter Καλύτερη Μουσική: Philip Glass – Kundun Επιλαχών: James Horner – Titanic Καλύτερη Ξενόγλωσση Ταινία: La Promesse • Βέλγιο/Γαλλία/Λουξεμβούργο Επιλαχών: Shall We Dance? (Shall we dansu?) • Japan Best Non-Fiction Film: Riding the Rails Επιλαχών: Sick: The Life & Death of Bob Flanagan, Supermasochist Καλύτερη Ταινία Κινουμένων Σχεδίων (tie): Hercules The Spirit of Christmas The Douglas Edwards Experimental/Independent Film/Video Award: Finished Βραβείο Νέας Γενιάς: Πολ Τόμας Άντερσον – Boogie Nights και Hard Eight Ειδικό Βραβείο: Peter Bogdanovich Ο Επίσημος ιστότοπος
Στιμπολάνιο

Το στιμπολάνιο (αγγλικά stibolane) είναι οργανική χημική ένωση, που περιέχει άνθρακα, υδρογόνο και αντιμόνιο, με μοριακό τύπο C4H9Sb. Είναι μια ετεροκυκλική αντιμονίνη. Το μόριό του αποτελείται από έναν πενταμελή δακτύλιο, με τέσσερα (4) άτομα άνθρακα και ένα (1) άτομο αντιμονίου, στα οποία συνδέονται, επίσης, συνολικά εννέα (9) άτομα υδρογόνου. Εκτός από τη «μητρική» ένωση, ο όρος στιμπολάνιο μπορεί, επίσης, να αναφέρεται (γενικότερα) σε μια σειρά «θυγατρικών» ή «υποκατεστημένων» παραγώγων ενώσεων, αρκεί να περιέχουν έναν (τουλάχιστον) στιμπολανικό δακτύλιο, δηλαδή πενταμελή δακτύλιο με τέσσερα (4) άτομα άνθρακα, ένα (1) άτομο αντιμονίου και κανένα διπλό δεσμό.

 Παπαγεωργίου, Β.Π., Εφαρμοσμένη Οργανική Χημεία, Εκδόσεις «Παρατηρητής», Θεσσαλονίκη 2005, ISBN 960-260-342-7 SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999 «Ασκήσεις και προβλήματα Οργανικής Χημείας» Ν. Α. Πετάση 1982 Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991 Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά», Β΄ Έκδοση, Θεσσαλονίκη 1991 Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985 Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983 Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986 Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985 Διαδικτυακοί τόποι που αναφέρονται στις «Αναφορές και παρατηρήσεις».
Συζυγής μιγαδικός αριθμός

Στα μαθηματικά, συζυγής μιγαδικός αριθμός ή συζυγής αριθμός ή μιγαδικός συζυγής είναι γνώρισμα των μιγαδικών αριθμών, με τους οποίους πραγματεύεται η μιγαδική ανάλυση. Στη θεωρία των μιγαδικών αριθμών, δύο αριθμοί λέγονται εξ' ορισμού συζυγείς μιγαδικοί αριθμοί όταν, αυτοί έχουν ίσα πραγματικά και αντίθετα φανταστικά μέρη. Για παράδειγμα, ο μιγαδικός συζυγής του αριθμού a + i b {\displaystyle a+ib} , είναι ο αριθμός a − i b {\displaystyle a-ib} . Η γεωμετρική απεικόνιση δύο συζυγών μιγαδικών αριθμών στο μιγαδικό επίπεδο εμφανίζει κατοπτρική συμμετρία ως προς τον άξονα των πραγματικών αριθμών (βλ. διπλανό σχήμα). Χρησιμοποιώντας την εξίσωση του Όιλερ, μπορεί να αποδειχθεί, ότι δύο συζυγείς μιγαδικοί αριθμοί σε πολική μορφή, έχουν ίσα μέτρα και αντίθετα ορίσματα. Ισχύει, δηλαδή, ότι ο μιγαδικός συζυγής του ρ e i ϕ {\displaystyle \rho e^{i\phi }} είναι ο αριθμός ρ e − i ϕ {\displaystyle \rho e^{-i\phi }} .

 Ο μιγαδικός συζυγής ενός μιγαδικού αριθμού z {\displaystyle z} έχει επικρατήσει διεθνώς να συμβολίζεται ως z ¯ {\displaystyle {\bar {z}}} ή z ∗ {\displaystyle z^{*}\!} . Ο πρώτος συμβολισμός ( z ¯ {\displaystyle {\bar {z}}} ) χρησιμοποιείται κυρίως στα καθαρά μαθηματικά, ώστε να αποφεύγεται η σύγχυση με το συμβολισμού του συζυγή ανάστροφου ενός πίνακα, ο οποίος μπορεί να θεωρηθεί γενίκευση του μιγαδικού συζυγούς. Στη Φυσική, χρησιμοποιείται κυρίως ο δεύτερος συμβολισμός, με τον αστερίσκο ( z ∗ {\displaystyle z^{*}\!} ), ενώ ο συζυγής ανάστροφος συμβολίζεται με τον οβελίσκο ( z {\displaystyle z} †), οπότε δεν υφίσταται σύγχυση μεταξύ των συμβολισμών. Για ένα μιγαδικό αριθμό z {\displaystyle z} , τον συζυγή και το μέτρο του ισχύουν οι ακόλουθες σχέσεις: | z | 2 = z z ¯ {\displaystyle |z|^{2}=z{\bar {z}}} | z | = | z ¯ | = | − z | = | − z ¯ | {\displaystyle |z|=|{\bar {z}}|=|-z|=|{\overline {-z}}|} z + w ¯ = z ¯ + w ¯ {\displaystyle {\overline {z+w}}={\bar {z}}+{\bar {w}}} z w ¯ = z ¯ w ¯ {\displaystyle {\overline {zw}}={\bar {z}}{\bar {w}}} ( z w ) ¯ = z ¯ w ¯ {\displaystyle {\overline {\left({\frac {z}{w}}\right)}}={\frac {\bar {z}}{\bar {w}}}} z ¯ = z {\displaystyle {\bar {z}}=z} αν και μόνο αν I m ( z ) = 0 {\displaystyle Im(z)=0} z ¯ = − z {\displaystyle {\bar {z}}=-z} αν και μόνο αν R e ( z ) = 0 {\displaystyle Re(z)=0} ( z ¯ ) ¯ = z {\displaystyle {\overline {\left({\bar {z}}\right)}}=z} 1 z = z ¯ | z | 2 , z ≠ 0 {\displaystyle {\frac {1}{z}}={\frac {\bar {z}}{|z|^{2}}},\ z\neq 0} Οι συζυγείς μιγαδικοί είναι πολύ σημαντικοί στην εύρεση των ριζών των πολυωνύμων. Σύμφωνα με το θεώρημα συζυγών μιγαδικών ριζών, αν ένας μιγαδικός αριθμός είναι ρίζα ενός πολυωνύμου μιας μεταβλητής με πραγματικούς συντελεστές (όπως η δευτεροβάθμια εξίσωση), τότε και ο μιγαδικός συζυγής του αποτελεί ρίζα του αυτού πολυωνύμου.
Εθνόσημο της Σομαλιλάνδης

Το Έμβλημα της Σομαλιλάνδης, πρώην βρετανικού προτεκτοράτου στη Σομαλία εισήχθη στις 14 Οκτωβρίου του 1996 μαζί με τη σημαία της Σομαλιλάνδης, μόλις εγκρίθηκαν σε ειδική διάσκεψη. Η Σομαλιλάνδη αυτοανακηρύχθηκε ανεξάρτητη το 1991 αλλά δεν αναγνωρίζεται από κανένα άλλο κράτος.

 Το Εθνόσημο της Σομαλιλάνδης απεικονίζει χρυσή ασπίδα στο κέντρο της οποίας φέρει τον αραβικό αετό να στηρίζει φάλαγγα ζυγού, ως σύμβολο της δικαιοσύνης σε χρώμα καφέ και με τους πόδες του να συγκρατεί χειραψία ως σύμβολο ισότητας των πολιτών της χώρας και των ανθρωπίνων δικαιωμάτων. Την παράσταση αυτή πλαισιώνει πράσινος κλάδος ελαίας, ως σύμβολο ειρήνης. Υπεράνω του όλου σχήματος φέρεται το ισλαμικό επίγραμμα Μπασμάλα που σημαίνει Στο όνομα του Θεού (Αλλάχ), του ελεήμονα, του φιλάνθρωπου, που αντιπροσωπεύει το Ισλάμ που είναι και η επικρατούσα θρησκεία στη χώρα. Σημειώνεται ότι όλα τα αραβικά εθνόσημα και θυρεοί κατά παράδοση είναι κυκλικά ασπιδόμορφα. Οι Βρετανοί έπειτα από την κατάληψη της Σομαλιλάνδης ίδρυσαν προτεκτοράτο. Επέβαλαν τη χρήση του εμβλήματος με την αντιλόπη, που υπήρχε και στη σημαία. Το 1950 το έμβλημα της Βρετανικής Σομαλιλάνδης αντικαταστάθηκε από ένα άλλο, πιο σύνθετο, το οποίο επίσης συμπεριλήφθηκε στη σημαία. Ο θυρεός περιελάμβανε, εκτός από την αντιλόπη, το βασιλικό στέμμα, το οποίο ήταν σφηνωμένο στα κέρατα του ζώου, έναν πολεμιστή φύλαρχο με κοντάρια, όπως και ένα πλοιάριο. Σημαία της Σομαλιλάνδης
Λούκια Ηρακλείου

H Λούκια (ή όπως παλαιότερα το αποκαλούσαν τα Λόυκια) είναι χωριό της Κοινότητας Βαγιονιάς του δήμου Γόρτυνας, στην περιφερειακή ενότητα Ηρακλείου της Κρήτης. Σύμφωνα με την απογραφή του 2011 έχουν 155 κατοίκους. Βρίσκεται 67 χιλιόμετρα νότια του Ηρακλείου, σε υψόμετρο 360 μ, στους βόρειους πρόποδες των Αστερουσίων. Το όνομα πιθανόν προέρχεται από τη λέξη λούκι, αραβοτουρκικής προέλευσης, η οποία σημαίνει υδρορροή.

 Η παλαιότερη γραπτή μνεία στο χωριό γίνεται σε έγγραφο του 1368, με το όνομα Luchia. Ο Φραντσέσκο Μπαρότσι το 1577 το αναφέρει ως Lucchia στην επαρχία Μονοφατσίου. Στην ενετική απογραφή του 1583 από τον Καστροφύλακα αναφέρεται ως Luchia με 57 κατοίκους. Ο Φραντσέσκο Βασιλικάτα το 1630 το αναφέρει ως Luchia, ενώ στην οθωμανική απογραφή του 1671 αναφέρεται ως Luka και είχε 16 χαράτσια. Στην απογραφή του 1834, η οποία πραγματοποιήθηκε από τους Αιγυπτίους, αναφέρεται ως Lukia με 8 οικογένειες, όλες χριστιανικές.Στην απογραφή του 1881, τα Λούκια είχαν αμιγώς χριστιανικό πληθυσμό, με 84 κατοίκους, και υπάγονταν στον δήμο Χάρακα. Στην απογραφή του 1900 είχε 135 κατοίκους και υπαγόταν στον ίδιο δήμο. Το 1920 υπαγόνταν στον αγροτικό δήμο Σταβιών. Το 1925 προσαρτήθηκε στην κοινότητα Βαγιονιάς. Αναλυτικά η δημογραφική πορεία του χωριού σύμφωνα με τις απογραφές: Στον οικισμό βρίσκονται οι εκκλησίες του Αγίου Νικήτα και του Άγιου Λουκιανού.
Χασάν Αχούντ

Ο Μοχάμαντ Χασάν Αχούντ (γλώσσα παστού محمد حسن اخوند, γενν. περ. 1955) είναι Αφγανός μουλάς και ηγέτης των Ταλιμπάν, που εκτελεί σήμερα καθήκοντα Πρωθυπουργού του Αφγανιστάν. Ο Αχούντ είναι ένα από τα ιδρυτικά μέλη του κινήματος των Ταλιμπάν και από μακρού μέλος της ηγετικής ομάδας τους. Κατά την πρώτη διακυβέρνηση της χώρας από τους Ταλιμπάν (1996-2001) ήταν υφυπουργός Εξωτερικών.

 Ο Αχούντ κατάγεται από το νότιο Αφγανιστάν. Συγκεκριμένα, σύμφωνα με τα στοιχεία του Συμβουλίου Ασφαλείας του ΟΗΕ, γεννήθηκε στο Πασμούλ, στη σημερινή Επαρχία Ζαρί της Περιφέρειας του Κανταχάρ. Ο ΟΗΕ δίνει δύο εκτιμήσεις για το έτος γεννήσεώς του: είτε γεννήθηκε μεταξύ 1945 και 1950, είτε περίπου μεταξύ του 1955 και του 1958.Ο Αχούντ σπούδασε σε διάφορα ιεροσπουδαστήρια στο Αφγανιστάν, αλλά όχι στο Πακιστάν. Αντίθετα με πολλούς ηγέτες των Ταλιμπάν, δεν έλαβε μέρος στον Σοβιετικο-αφγανικό πόλεμο. Ο Αχούντ είναι ένα από τα παλαιότερα μέλη των Ταλιμπάν και στενός συνεργάτης του Μουλά Ομάρ, του πρώτου επικεφαλής του κινήματος. Κατά την πρώτη διακυβέρνηση της χώρας από τους Ταλιμπάν ήταν υπουργός Εξωτερικών, από το 1998 μέχρι τις 27 Οκτωβρίου 1999, και επίσης αναπληρωτής πρωθυπουργός. Καθώς συνέβη και με πολλά άλλα μέλη της ηγετικής ομάδας των Ταλιμπάν, επιβλήθηκαν στον Αχούντ κυρώσεις εκ μέρους του ΟΗΕ εξαιτίας της «παροχής καταφυγίου σε ομάδες τρομοκρατών».Κατά την περίοδο που οι Ταλιμπάν είχαν χάσει την εξουσία και αγωνίζονταν για την ανατροπή της τότε κυβερνήσεως (2001-2021), ο Αχούντ διετέλεσε κατά διαστήματα μέλος του Κουέτα Σούρα. Το 2013 ήταν ο επικεφαλής των επιτροπών των Ταλιμπάν και ειδικότερα ο επικεφαλής της επιτροπής στρατολογήσεως.Μετά την επιστροφή των Ταλιμπάν στην εξουσία το 2021, ο Αχούντ διορίσθηκε προσωρινός ή ενδιάμεσος πρωθυπουργός. Ο διορισμός του θεωρήθηκε ως ένας συμβιβασμός ανάμεσα στους μετριοπαθείς και τους σκληροπυρηνικούς των Ταλιμπάν. Ανέλαβε καθήκοντα στις 7 Σεπτεμβρίου 2021. Ο Αχούντ έχει συγγράψει αρκετά βιβλία για το Ισλάμ. Σύμφωνα με το BBC News, έχει μεγαλύτερη επίδραση πάνω στη θρησκευτική πλευρά της πολιτικής των Ταλιμπάν, σε αντιδιαστολή με τον στρατιωτικό τομέα.
Ηράκλεια η Ποντική

Η Ηράκλεια η Ποντική ήταν αρχαία ελληνική πόλη της Παφλαγονίας, χτισμένη στις ακτές της Βιθυνίας στη Μικρά Ασία, στις εκβολές του ποταμού Λύκου. Αντιστοιχεί στη σημερινή πόλη Καραντενίζ Ερεγλί (Karadeniz Ereğli) της Τουρκίας, το όνομα της οποίας είναι πιστή μεταγραφή του αρχαιοελληνικού ("Karadeniz": Μαύρη Θάλασσα, "Ereğli": Ηράκλεια).

 Η Ηράκλεια η Ποντική ιδρύθηκε στις ακτές του Ευξείνου Πόντου στα 560-558 π.Χ. ως αποικία των Μεγάρων σύμφωνα με τον Ξενοφώντα, ενώ κατά τον Στράβωνα των Μιλησίων. Της έδωσαν το όνομα αυτό προς τιμήν του μυθικού ήρωα Ηρακλή, επειδή πίστευαν ότι από ένα σπήλαιο που βρισκόταν στην περιοχή εισήλθε στον Άδη. Οι άποικοι υπέταξαν τους αυτόχθονες κατοίκους αλλά συμφώνησαν μαζί τους να μην τους πουλήσουν ως σκλάβους έξω από την πόλη. Σύμφωνα με τον Ξενοφόντα οι κάτοικοι της Ηράκλειας απέκτησαν πλούτο από την καλλιέργεια της εύφορης γης, από το εμπόριο που ανέπτυξαν χάρη του φυσικού λιμένα της πόλης στον ποταμό Λύκο και από την αλιεία, με αποτέλεσμα να θέσουν υπό τον έλεγχό τους μια ευρύτερη παράλια περιοχή που έφθανε στα ανατολικά ως τα Κοτύωρα. Ίδρυσαν μάλιστα νέες αποικίες: τα Κοτύωρα στον Εύξεινο Πόντο, την Καλλάτη στη Θράκη και τη Χερσόνησο ή Χερρόνησο στην Κριμαία. Η Ηράκλεια έμεινε ανεξάρτητη την περίοδο των Μηδικών κρατώντας φιλική στάση με τους Πέρσες. Από τα τέλη του 5ου π.Χ. αι. είχε δημοκρατικό πολίτευμα περίπου για 60 χρόνια, γύρω στο 370 π.Χ. επανήλθε η ολιγαρχία και το 364 π.Χ. επιβλήθηκε τυραννίδα από τον Κλέαρχο. Τη ρωμαϊκή εποχή, αρχικά η Ηράκλεια συμμάχησε με τους Ρωμαίους και στη συνέχεια βοήθησε τον Μιθριδάτη ΣΤ΄ εναντίον των Γαλατών (περίπου 107 π.Χ.) στέλνοντας τρόφιμα στην Αμισό που την πολιορκούσαν οι Γαλάτες. Οι Γαλάτες ως αντίποινα στράφηκαν εναντίον της, αλλά πρεσβευτές της πόλης τους έπεισαν να υποχωρήσουν δίνοντάς τους πλούσια δώρα. Στον Γ΄ Μιθριδατικό πόλεμο (73-63 π.Χ.) πήραν το μέρος του Μιθριδάτη ΣΤ΄ ερχόμενοι αντιμέτωποι με τους Ρωμαίους, οι οποίοι το 72 π.Χ. με τον στρατηγό Κόττα κατέλαβαν και πυρπόλησαν την Ηράκλεια. Μετά το τέλος του Γ΄ Μιθριδατικού πολέμου, η Ηράκλεια εντάχθηκε στη Ρωμαϊκή Επαρχία της Βιθυνίας και λίγο αργότερα στου Πόντου-Βιθυνίας. Ο Στράβων αναφέρει ότι ο Ιούλιος Καίσαρας επανίδρυσε την πόλη ως ρωμαϊκή αποικία, η οποία όμως τελικά καταστράφηκε από τον Γαλάτη Αδιατόριξ. Από την Ηράκλεια καταγόταν ο φιλόσοφος Ηρακλείδης ο Ποντικός καθώς και ο ιστορικός συγγραφέας Μέμνων ο Ηρακλείδης, που έζησε τον 1ο αιώνα μ.Χ. ο οποίος συνέγραψε την ιστορία της πόλης σε 16 τόμους, από τους οποίους σώθηκαν οι τόμοι 9-16. Σε αυτούς εξιστορείται η περίοδος από τον τύραννο Κλέαρχο (364-353 π.Χ.) ως τα χρόνια του Ιούλιου Καίσαρα (40 π.Χ. περίπου). Ζώνας Λ. & Σβανά Ειρ., Οι αποικίες των Μεγάρων, Ναύπλιο 2015, σελ. 27-29. (ISBN 978-618-81554-5-9) Ηράκλεια Ποντική (Αρχαιότητα), ψηφιακή Εγκυκλοπαίδεια Μείζονος Ελληνισμού, Ίδρυμα Μείζονος Ελληνισμού Χάρτης της Ηράκλειας Memnon: History of Heracleia από το attalus.org
Ρόμπερτ Βαν ντε Γκράαφ

Ο Ρόμπερτ Τζ. Βαν ντε Γκράαφ (Robert Jemison Van de Graaff, 20 Δεκεμβρίου 1901 – 16 Ιανουαρίου 1967) ήταν Αμερικανός φυσικός και επινοητής επιστημονικών οργάνων, γνωστός από τον ομώνυμο τύπο ηλεκτροστατικής γεννήτριας υπερυψηλών τάσεων.

 Ο Ρόμπερτ Βαν ντε Γκράαφ γεννήθηκε στην Τασκαλούζα της Αλαμπάμα. Στην πόλη αυτή σπούδασε και απέκτησε το πτυχίο (1922) και το μάστερ του (1923) στη Μηχανολογία-Μηχανική από το Πανεπιστήμιο της Αλαμπάμα. Στη συνέχεια επεδίωξε την ολοκλήρωση των σπουδών του στην Ευρώπη και πήρε το διδακτορικό του στη Φυσική από το Πανεπιστήμιο της Οξφόρδης το 1928. Το 1929 ο Βαν ντε Γκράαφ σχεδίασε και κατασκεύασε την πρώτη του γεννήτρια τάσεων με τη βοήθεια του Νίκολας Μπερκ (Nicholas Burke) στο Πρίνστον. Αυτή η γεννήτρια μπορούσε να παράγει τάση 80 χιλιάδες βολτ. Το 1933 όμως είχε ήδη ολοκληρώσει την κατασκευή μιας πολύ μεγαλύτερης γεννήτριας, ικανής να δημιουργεί τάση 7 εκατομμύρια βολτ (MV). Από το 1931 ως το 1934 ο Βαν ντε Γκράαφ ήταν ερευνητής στο Τεχνολογικό Ινστιτούτο Μασαχουσέτης. Το 1934 έγινε επίκουρος καθηγητής και παρέμεινε εκεί μέχρι το 1960. Κατά τον Β΄ Παγκόσμιο Πόλεμο, ο Βαν ντε Γκράαφ ήταν διευθυντής του «Ραδιογραφικού Σχεδίου Υψηλών Τάσεων» (High Voltage Radiographic Project). Μεταπολεμικά συνίδρυσε τη «Μηχανική Εταιρεία Υψηλών Τάσεων» (High Voltage Engineering Corporation, HVEC). Τη δεκαετία του 1950 ο Βαν ντε Γκράαφ εφηύρε τον μετασχηματιστή απομονωμένου πυρήνα, που παρήγε συνεχές ηλεκτρικό ρεύμα υψηλών τάσεων. Η Αμερικανική Φυσική Εταιρεία του απένειμε το Βραβείο T. Bonner το 1966 για τη συμβολή του στην ανάπτυξη των ηλεκτροστατικών επιταχυντών. Ο Ρόμπερτ Βαν ντε Γκράαφ πέθανε στη Βοστώνη σε ηλικία 65 ετών, έχοντας κατοχυρώσει συνολικά επτά πατέντες για τις ηλεκτρικές του εφευρέσεις. Ηλεκτρογεννήτρια Βαν ντε Γκράαφ Λεπτομερής βιογραφία Σύντομη βιογραφία από τον M. Wiplich Αρχειοθετήθηκε 2017-10-24 στο Wayback Machine. (2001) Trump, J.G., Merrill, F.H., and Safford, F.J.: "Van de Graaff Generator" - άρθρο στο περιοδικό Rev. Sci. Instrum., τ. 9, σ. 398 (1938) «Η μεγάλη γεννήτρια του δρα. Βαν ντε Γκράαφ» (MIT) «Ιστορία της Γεννήτριας Van de Graaff» - Μουσείο της Επιστήμης της Βοστώνης (2004) Brenni, Paolo, «Η Γεννήτρια Van de Graaff - Μία ηλεκτροστατική μηχανή για τον 20ό Αιώνα». Bulletin of the Scientific Instrument Society νο. 63 (1999).
Apurimac

Οι Apurimac είναι μουσικό σχήμα με Έλληνες και Λατίνους μουσικούς που παίζουν κυρίως Λάτιν μουσική. Apurimac στην ινδιάνικη γλώσσα Κέτσουα σημαίνει «Ο θεός του λόγου». Το συγκρότημα αυτό ιδρύθηκε το 1983. Αρκετά τραγούδια τους είναι σε ελληνικό στίχο. Έχουν συνεργαστεί το 2000 με τον Βασίλη Παπακωνσταντίνου, τον Γιώργο Νταλάρα και άλλους για την παραγωγή ενός CD για τους Γιατρούς Χωρίς Σύνορα με τίτλο Χωρίς Σύνορα.

 Χθες και Σήμερα (1986) Εκεί στις Μπραχάμες (1989) Ονειροπειρατία (1992) Μάνα Γη (1997) Χωρις Σύνορα (2000) Στις Γειτονιές του Νότου (2001) Noches Latinas (2002) Πάμε Πάλι (2004) Παράθυρα Ανοιχτά (2009)Στο τελευταίο τους CD με τίτλο Παράθυρα Ανοιχτά, εκτός από τους ίδιους, τραγουδούν ο Πάνος και ο Χάρης Κατσιμίχας, ο Παντελής Θαλασσινός, ο Μάρκος Κούμαρης από τους Locomondo στο τραγούδι «Δεν προλαβαίνω», η Μάρθα Μορελεόν (Martha Moreleon) και η Γκαμπριέλα Τόρρες (Gabriela Torres) και ο Ηλίας Μαμαλάκης. Apurimac στο Myspace Δισκογραφία στο Discogs
Χορίκιος ο Γαζαίος

Ο Χορίκιος από τη Γάζα, λατιν.: Choricius Gazae, (αρχές 6ου αι.) ήταν Έλληνας σοφιστής και ρήτορας της Ύστερης Αρχαιότητας με έδρα τη Γάζα. Με γραπτά που χρονολογούνται στις αρχές του 6ου αι., άκμασε την εποχή του Αναστασίου Α' (491–518) ως λόγιος και δημόσιος ρήτορας. Θεωρείται ως μέρος της Ρητορικής Σχολής της Γάζας, της οποίας αργότερα έγινε πρόεδρος. Ο Χορίκιος ήταν μαθητής του Προκόπιου της Γάζας, ο οποίος είναι διαφορετικός από τον ιστορικό Προκόπιο της Καισαρείας.

 Σώζονται ορισμένες διακηρύξεις και περιγραφικές πραγματείες του Χορίκιου. Οι διακηρύξεις, οι οποίες σε πολλές περιπτώσεις συνοδεύονται από επεξηγηματικά σχόλια, αποτελούνται κυρίως από πανηγυρικούς, επικήδειους λόγους και τα συνήθη θέματα των ρητορικών σχολών. Οι γαμήλιες ομιλίες του, που εύχονται ευημερία στη νύφη και τον γαμπρό, ανοίγουν μία νέα γραμμή. Ο Χορίκιος ήταν επίσης συγγραφέας περιγραφών έργων τέχνης κατά τον τρόπο του Φιλόστρατου του Νερβιανού. Οι ηθικές αρχές, που αποτελούσαν σταθερό χαρακτηριστικό των γραπτών του, βασίζονται σε μεγάλο βαθμό στον Μακανό Χρυσοκεφαλά, μητροπολίτη Φιλαδέλφειας (μέσα του 14ου αι.), στο έργο του Ροδονίας του, μία ογκώδη συλλογή ηθικών ρήσεων. Το ύφος του Χορίκιου επαινείται από τον Φώτιο ως αγνό και κομψό, αλλά επικρίνεται για έλλειψη φυσικότητας. Ιδιαίτερο χαρακτηριστικό τού ύφους του είναι η επίμονη αποφυγή της παύσης, που χαρακτηρίζει αυτό που ονομάζεται σχολή της Γάζας.
720p

Το 720p (γνωστό και ως HD) είναι μια προοδευτική μορφή σήματος HDTV με 720 οριζόντιες γραμμές και μια αναλογία διαστάσεων (AR) 16:9 (1.78:1). Όλα τα μεγάλα πρότυπα μετάδοση υψηλής ευκρίνειας (όπως SMPTE 292m) περιλαμβάνουν μια μορφή 720p η οποία έχει ανάλυση 1280x720. Ωστόσο, υπάρχουν και άλλες μορφές, συμπεριλαμβανομένων των HDV Αναπαραγωγή και AVCHD για βιντεοκάμερες, τα οποία χρησιμοποιούν 720p εικόνες με την τυπική ανάλυση HDTV. Ο αριθμός 720 σημαίνει για τα 720 οριζόντιες γραμμές σάρωσης ανάλυση οθόνης εικόνας (γνωστή επίσης ως 720 pixels κατακόρυφης ανάλυσης), ενώ το γράμμα P είναι η προοδευτική σάρωση. Όταν μεταδίδονται σε 60 καρέ ανά δευτερόλεπτο, διαθέτει 720p τη μεγαλύτερη χρονική (κίνηση) δυνατή ανάλυση σύμφωνα με τα πρότυπα ATSC και DVB. Ο όρος προϋποθέτει μια ευρεία αναλογία διαστάσεων 16:9, υποδηλώνοντας έτσι μια ανάλυση 1280 × 720 pixel (0,9 megapixels). Το 720i (720 γραμμές) είναι ένας λανθασμένος όρος που βρίσκεται σε πολυάριθμες πηγές και δημοσιεύσεις. Συνήθως, αυτό είναι ένα τυπογραφικό λάθος στο οποίο ο συγγραφέας αναφέρεται στη μορφή 720p HDTV. Ωστόσο, σε ορισμένες περιπτώσεις, εσφαλμένα παρουσιάζεται ως μια πραγματική εναλλακτική μορφή του 720p.

 Η προοδευτική σάρωση περιορίζει την ανάγκη να αποτραπεί το τρεμόπαιγμα από την ομαλοποίηση με ενιαία υψηλή αντίθεση στης οριζόντιες γραμμές. Διευκολύνει την εκτέλεσή υψηλής ποιότητας μετατροπής 50↔60 Hz σε ποιο ομαλή γρήγορη κίνηση τα βιντεοκλίπ με προοδευτικά σάρωση βίντεο. Μια τυπική ανάλυση στα 720p60 (720p στα 60 Hz) το βίντεο έχει πλεονέκτημα έναντι του 480i και του 1080i60 (29,97/30καρέ/s, 59,94/s στα 60 Hz) επειδή μειώνει τον αριθμό συγκριτικά σε 3:2, γιατί τα αντικείμενα εισάγονται κατά τη διάρκεια της μεταφοράς από 24 καρέ το δευτερόλεπτο στην ταινία. Ωστόσο η ανάλυσης του 576i και του 1080i50 (25καρέ/s στα 50 Hz), τα οποία είναι κοινά στην Ευρώπη, και γενικά δεν χάνουν την ποιότητα τους σε γρήγορες σκηνές(π.χ. σκηνές δράσεις, ποδόσφαιρο κλπ) απλά παίζουν στα 25 καρέ και η ποιότητα του ήχου διορθώθηκε από 25 στα 24ths. Ως αποτέλεσμα το 720p60 χρησιμοποιείται για τις αμερικανικές εκπομπές, ενώ οι ευρωπαϊκές εκπομπές HD συχνά χρησιμοποιούν το 1080i50 (25 καρέ/s,50 Hz), με οριζόντια ανάλυση 1920 ή 1440, ανάλογα με τους περιορισμούς του εύρους ζώνης. Ωστόσο, ορισμένοι ευρωπαϊκοί ραδιοτηλεοπτικοί φορείς χρησιμοποιούν τη μορφή 720p50, όπως τα γερμανικά τηλεοπτικά κανάλια ARD και ZDF, της φλαμανδικής Broadcasting Company (VRT) στο Βέλγιο, το νορβηγικό Broadcasting Corporation (NRK) και της Ισπανικής Ραδιοφωνικής Τηλεόρασης (TVE HD), το Arte, και το δίγλωσσο Γάλλο-γερμανικό κανάλι που προβάλετε σε συνεργασία με την ARD, ZDF και την France Télévisions, με εκπομπές στη γερμανική γλώσσα στα 720p50 αλλά και στα γαλλικά στα 1080i50. 4320p, 2160p, 1080p, 1080i, 720p, 576p, 576i, 480p, 480i, 360p, 240p High-definition television (HDTV) EBU Technical paper on HDTV formats
Βασίλης Βιλιάρδος

Ο Βασίλης Βιλιάρδος (Ζάκυνθος, 1955) είναι Έλληνας οικονομολόγος, επιχειρηματίας και πολιτικός, αντιπρόεδρος του Ελληνικού Κοινοβουλίου και πρώην αντιπρόεδρος της Ελληνικής Λύσης. Στις εκλογές του 2019 εξελέγη βουλευτής Επικρατείας με την Ελληνική Λύση, και στις εκλογές Μαΐου και Ιουνίου του 2023 επανεξελέγη, πλέον βουλευτής Β1΄ Βορείου Τομέα Αθηνών.

 Ο Βασίλης Βιλιάρδος γεννήθηκε στη Ζάκυνθο το 1955, όπου και τελείωσε το Λύκειο. Σπούδασε στο Τμήμα Διοίκησης Επιχειρήσεων στο Οικονομικό Πανεπιστήμιο Αθηνών. Ακολούθως συνέχισε τις σπουδές του στο Πανεπιστήμιο του Αμβούργου, εκπονώντας τη διπλωματική εργασία του με στόχο τη διδακτορική διατριβή. Μετά από 5 χρόνια ίδρυσε επιχείρηση εισαγωγής και διανομής ελληνικών προϊόντων στη Γερμανία. Έχει εκδώσει σε πολλές εφημερίδες, περιοδικά και το διαδίκτυο, αναλύσεις για την οικονομική κρίση. Ακόμα έχει εκδώσει τρία βιβλία με τον τίτλο «Η κρίση των κρίσεων». Έχει συμμετάσχει σε πολλές ραδιοφωνικές και τηλεοπτικές συνεντεύξεις, γύρω από την οικονομική κρίση. Από το 2018 συμμετέχει στην Ελληνική Λύση, διατελώντας Αντιπρόεδρός της μέχρι το συνέδριο του 2023 και Υπεύθυνος Προγράμματος του κόμματος. Στις εκλογές της 7ης Ιουλίου 2019 εξελέγη Βουλευτής Επικρατείας με την Ελληνική Λύση και συμμετέχει στην Επιτροπή Οικονομικών της Βουλής, τη Διαρκή Επιτροπή Παραγωγής και Εμπορίου, την Ειδική Κοινοβουλευτική Επιτροπή προς διενέργεια προκαταρκτικής εξέτασης σχετικά με τη διερεύνηση αδικημάτων που τυχόν έχουν γίνει από τον πρώην Αναπληρωτή Υπουργό Δικαιοσύνης Δημήτρη Παπαγγελόπουλο και τη Διαρκή Επιτροπή Οικονομικών Υποθέσεων. Στις εκλογές της 21ης Μαΐου και της 25ης Ιουνίου 2023 επανεξελέγη, πλέον βουλευτής στην Β1΄ Βορείου Τομέα Αθηνών. Στις 4 Ιουλίου 2023 εξελέγη Ζ΄ Αντιπρόεδρος της Βουλής των Ελλήνων.
Αγνή της Αντιόχειας

Η Αγνή, γαλλ. Agnes (1154 - π. 1184) από τον Οίκο του Σατιγιόν ήταν κόρη της πριγκίπισσας της Αντιόχειας και με τον γάμο της έγινε βασίλισσα της Ουγγαρίας.

 Ήταν το μόνο τέκνο του Ραϋνάλδου και της Κωνσταντίας των Ωτβίλ, κόρης και διαδόχου του Βοημούνδου Β΄ πρίγκιπα της Αντιόχειας. Παντρεύτηκε το διάστημα 1168-72 τον Μπέλα Γ΄ της Ουγγαρίας και είχε τέκνα: Ίμρε/Εμέρικ 1174-1204, βασιλιάς της Ουγγαρίας. Μαργαρίτα 1175-μετά το 1223, παντρεύτηκε πρώτα τον Ισαάκιο Β΄ Άγγελο Αυτοκράτορα των Ρωμαίων, μετά τον Βονιφάτιο Α΄ μαρκήσιο του Μομφερράτου & βασιλιά της Θεσσαλονίκης και έπειτα τον Νικόλαο Α΄ του Σαιντ-Ομέρ βαρόνο του Ερημόκαστρου (αρχ. Θεσπιών) στη Θήβα. Ανδρέας Β΄ π.1177-1235, βασιλιάς της Ουγγαρίας. Κωνσταντία π.1180-1240, παντρεύτηκε τον Ότακαρ Α΄ της Βοημίας. Korai Magyar Történeti Lexikon (9-14. század), főszerkesztő: Kristó Gyula, szerkesztők: Engel Pál és Makk Ferenc (Akadémiai Kiadó, Budapest, 1994)
Χένρι Ένφιλντ Ρόσκο

Ο Χένρι Ένφιλντ Ρόσκο (7 Ιανουαρίου 1833 - 18 Δεκεμβρίου 1915), ήταν Άγγλος χημικός. Έγινε γνωστός για τις εργασίες του στις οποίες ασχολήθηκε με το βανάδιο και τη φωτοχημεία.

 Ο Χένρι Ρόσκο γεννήθηκε τον Ιανουάριο του 1833 στο Λονδίνο της Αγγλίας. Ο πατέρας του είχε το ίδιο όνομα, δηλαδή Χένρι Ένφιλντ Ρόσκο, γεννήθηκε το 1800 και πέθανε σε ηλικία μόλις 36 ετών το 1836. Έγραψε βιογραφίες για τους κοντινούς του συγγενείς, τον πατέρα του, τον παππού του, Γουίλιαμ Ρόσκο ο οποίος ήταν συγγραφέας, και για τον εξάδελφό του, Στάνλει Γκίμπονς. Ο Ρόσκο στα χρόνια της μαθητείας του, παρακολουθούσε μαθήματα στο Ινστιτούτο Αρένων στο Λίβερπουλ και στο Πανεπιστήμιο του Λονδίνου. Ολοκληρώνοντας τις σπουδές του, μετανάστευσε στη Γερμανία, όπου συνάντησε τον γνωστό χημικό Ρόμπερτ Μπούνσεν στη Χαϊδελβέργη. Μετά το τέλος της συνεργασίας που είχε με τον φίλο του Μπούνσεν επέστρεψε στην πατρίδα του το 1857, διδάσκοντας στο Κολέγιο Όουεν στο Μάντσεστερ μέχρι το 1886, ενώ αργότερα πήγε στο Πανεπιστήμιο Βικτόρια. Το 1896 έγινε μέρος του προσωπικού στο πανεπιστήμιο του Λονδίνου. Παρέμεινε μέχρι και το 1902, όπου και έδειξε το ενδιαφέρον του για τη φωτοχημεία.
Αχμάντ μπέης Τζαβανσίρ

Ο Αχμάντ μπέης Τζαφαργκουλού μπέης ογκλού Τζαβανσίρ (αζερικά: Əhməd bəy Cavanşir‎, 2 Μαρτίου 1828, κοντά στο Αγκτζαμπάντι – 9 Ιανουαρίου 1903) ήταν ιστορικός και στρατιωτική προσωπικότητα του Αζερμπαϊτζάν. Είχε συγγένεια με τον Ιμπραήμ Χαλίλ Χαν, τον τελευταίο χάνο του Καραμπάχ, και ήταν ο πατέρας της φιλάνθρωπης και φεμινίστριας Χαμιντά Τζαβανσίρ.

 Λίγα είναι γνωστά για την προσωπική ζωή του Αχμάντ μπέη Τζαβανσίρ. Η αυτοβιογραφία του που συνδέεται με το χειρόγραφο του έργου του Περί των πολιτικών υποθέσεων του Χανάτου του Καναμπάχ το 1747-1805 εξαφανίστηκε πιθανότατα μεταξύ του 1905 και του 1907. Οι ιστορικοί έχουν διαπιστώσει ότι γεννήθηκε στο οικογενειακό κτήμα του Καχριζλί, που βρίσκεται κοντά στην πόλη Αγκτζαμπάντι του σημερινού Αζερμπαϊτζάν. Οι γονείς του, ο Τζαφαργκουλού μπέης και η Ζαχρά χανούμ, κατάγονταν από τον Πανάχ Αλί Χαν, τον πρώτο χάνο του Καραμπάχ. Μέχρι την ηλικία των 15 ετών, ο Αχμάντ σπούδασε σε θρησκευτική σχολή (μολλαχάνα). Η ενσωμάτωση της ανώτερης τάξης των Αζερμπαϊτζάν στο αυτοκρατορικό ρωσικό πολιτικό σύστημα απαιτούσε, μεταξύ άλλων, τη γνώση της ρωσικής γλώσσας, γι 'αυτό και ο Αχμάντ Μπέης στάλθηκε για να σπουδάσει στο Σώμα Δόκιμων Πάντεβ στην Αγία Πετρούπολη. Ξεκινώντας από το 1848, υπηρέτησε σε ένα συντάγμα χουσσάρ. Το 1853-1854 συμμετείχε στον πόλεμο της Κριμαίας. Το 1854 τραυματίστηκε κατά τη διάρκεια μιας μονομαχίας με τον Αλί Μπέη Σουλτάνοφ, έναν άλλο αξιωματικό, και δεν μπόρεσε να συνεχίσει τη στρατιωτική του θητεία. Μετά την επιστροφή στο μητρικό του χωριό, ο Αχμάντ μπέης Τζαβανσίρ πραγματοποίησε οικονομικές μεταρρυθμίσεις. Στη δεκαετία του 1860 έχτισε ένα κανάλι άρδευσης 8 βερστιών (περίπου 8,5 χλμ.) στην πεδιάδα Μιλ. Στη δεκαετία του 1880 διορίστηκε μέλος της επιτροπής Μπέηδων με έδρα τη Σούσα, με στόχο την επαλήθευση των ισχυρισμών κάποιων ντόπιων που υποστήριζαν ότι είχαν καταγωγή από ευγενής (εάν αυτό αποδειχθεί, απαλλάσονταν από ορισμένους φόρους σύμφωνα με τον ρωσικό νόμο). Οι καταγγελίες του προκάλεσαν δυσαρέσκεια μεταξύ των μελών της επιτροπής, γεγονός που οδήγησε στην προσωρινή φυλάκιση του Τζαβανσίρ. Ο Τζαβανσίρ πέρασε τα τελευταία χρόνια στο Καχζιρλί, όπου ασχολήθηκε με τη μετάφραση ποιημάτων από τους Πούσκιν, Λερμόντοφ και Ζουκόφσκι στα αζερικά, γράφοντας το δικό του ιστορικό έργο στα ρωσικά, με τίτλο Περί των Πολιτικών Υποθέσεων του Χανάτου του Καραμπάχ το 1747-1805 . Δημοσιεύθηκε δύο χρόνια μετά το θάνατό του στον εκδοτικό οίκο Γκεϊράτ στην Τιφλίδα. Τα υπόλοιπα έργα του είναι το Asar-i Ahmad bey Javanshir (μια συλλογή παιδικών ποιημάτων) και το Turk zarb-misallar majmuasi (επεξηγηματικό λεξικό των αζερικών).
Επεκτάσιμη Πλατφόρμα Μεταδεδομένων

Η Επεκτάσιμη Πλατφόρμα Μεταδεδομένων (αγγλικά: Extensible Metadata Platform, συντομογραφία:XMP) είναι ένα πρότυπο για την επεξεργασία και αποθήκευση τυποποιημένων και μη μεταδεδομένων, το οποίο δημιουργήθηκε από την Adobe Systems Inc. Το XMP τυποποιεί τον ορισμό, δημιουργία και επεξεργασία επεκτάσιμων μεταδεδομένων. Το XMP μπορεί να ενσωματωθεί σε ένα σημαντικό αριθμό δημοφιλών τύπων αρχείων, χωρίς να σπάει η αναγνωσιμότητά τους από εφαρμογές που δεν αναγνωρίζουν το XMP. Η ενσωμάτωση των μεταδεδομένων αποφεύγει οποιοδήποτε πρόβλημα που μπορεί να εμφανιστεί όταν τα μεταδεδομένα αποθηκεύονται ξεχωριστά.

 ACDSee Pro - μπορεί να διαβάσει/εγγράψει XMP πληροφορίες για αρχεία εικόνας DNG, GIF, JPEG, PNG και TIFF. DBGallery - Ένα σύστημα ψηφιακών φωτογραφιών που ασχολείται κυρίως με τα δεδομένα των φωτογραφιών στα οποία διαβάζει/γράφει/επεξεργάζεται IPTC/XMP δεδομένα σε μια μεγάλη ποικιλία από τύπους εικόνων (PSD, DNG, JPEG, οι περισσότερες μορφές RAW, PNG, TIFF και άλλα). (Windows, .Net 2.0). Exempi - Βιβλιοθήκη Ανοικτού Λογισμικού για το χειρισμό του XMP, που στηρίζεται στο Adobe XMP SDK ExifTool από τον Phil Harvey, ανοικτού λογισμικού βιβλιοθήκη και εφαρμογή σε γραμμή εντολών γραμμένα σε Perl. Exiv2 - Exiv2 είναι μία βιβλιοθήκη σε C++ και μία εφαρμογή σε γραμμή εντολών για τη διαχείριση μεταδεδομένων εικόνας. Παρέχει γρήγορη πρόσβαση για ανάγνωση/εγγραφή σε Exif, IPTC και XMP μεταδεδομένων διαφόρων τύπων εικόνων. F-Spot - Διαχειριστής/Επεξεργαστής φωτογραφιών για Linux/Gnome. Image Viewer - Μπορεί να διαβάσει/γράψει και αναζητήσει XMP σε εικόνες. iText - Ανοικτού Λογισμικού βιβλιοθήκη σε Java που μπορεί να διαβάσει/γράψει XMP μεταδεδομένα ενσωματωμένα σε PDF αρχεία. PicaJet FX - Πρόγραμμα διαχείρισης ψηφιακών φωτογραφιών. Microsoft Pro Photo Tools - Υποστήριξη XMP και GPS ετικετών (Windows, .NET 3.0) Python XMP/AVM Toolkit - Ανοικτού Λογισμικού βιβλιοθήκη σε Python. Razuna DAM Αρχειοθετήθηκε 2009-03-03 στο Wayback Machine. - Ανοικτού Λογισμικού Σύστημα Διαχείρισης Ψηφιακού Περιεχομένου (αγγλικά: Digital Asset Management System) που υποστηρίζει την ανάγνωση/εγγραφή XMP μεταδεδομένων σε ψηφιακό περιεχόμενο (αρχεία). Xinet WebNative Venture - Σύστημα Διαχείρισης Ψηφιακού Περιεχομένου όπου επιτρέπει την ανάγνωση/εγγραφή XMP μεταδεδομένων σε διάφορους τύπους αρχείων. XMP Manager - Ένα γραφικό περιβαλλον (Linux/GNOME) για την εγγραφή XMP μεταδεδομένων από το Διαχειριστή Αρχείων.Τα επικρατέστερα εργαλεία επεξεργασίας IPTC υποστηρίζουν και την επεξεργασία XMP δεδομένων. Κύρια σελίδα του Adobe XMP Προδιαγραφές του XMP, Σεπτέμβριος 2005 Πληροφορίες σχετικά με το XMP στην ιστοσελίδα coverpages.org Creative Commons XMP Recommendation Πρότυπο IPTC4XMP (IPTC Core) Οδηγός Χρηστών για τον πυρήνα του IPTC για το XMP "Σεμινάρια με Βίντεο" όπου εισάγουν το Σχήμα του πυρήνα του IPTC για το XMP
Χουάν Σολέρ

Ο Χουάν Σολέρ (Juan Soler, γεννημένος ως Χουάν Σολέρ Βάλς Κιρόγα Juan Soler Valls Quiroga, 19 Ιανουαρίου 1966 -) είναι Αργεντίνος ηθοποιός, μοντέλο και παίκτης ράγκμπι.

 Τηλενουβέλες Montaña rusa - 1995, ως Φεδερίκο Γκρουμπάλτ Bajo un mismo rostro - 1995, ως Μαρσέλο Σαλντίβαρ Acapulco, cuerpo y alma - 1995/96, ως Ουμπέρτο Μπαουτίστα Cañaveral de pasiones - 1996, ως Πάμπλο Μοντέρο Ροσάλες Pueblo chico, infierno grande - 1997, ως Χενάρο Όντσι Ángela - 1998/99, ως Μαριάνο Μπαουτίστα Σολόρσανο María Emilia, querida - 1999/00, ως Αλεχάντρο Αγίρρε Locura de amor - 2000, ως Ενρίκε Γκαγιάρδο Sin pecado concebido - 2001, ως Οκτάβιο Αγιέντε La otra - 2002, ως Αλβάρο Ιμπάνιες Bajo la misma piel - 2003/04, ως Αλεχάντρο Ρουίς Καλντερόν Apuesta por un amor - 2004/05, ως Γκαμπριέλ Ντουράν La fea más bella - 2006/07, ως Άλντο Ντομενσαίν Palabra de mujer - 2007/08, ως Μαρτίν Καστεγιάνος Cuando me enamoro - 2010/11, ως Χερόνιμο Λινάρες ντε λα Φουέντε Marido en alquiler - 2013/14, ως Ρεινάλντο Ιμπάρρα Reina de corazones - 2014, ως Βίκτορ ντε Ρόσας Nada personal - 2017, ως Ραούλ Ρέι "Ελ Ρέι" Me declaro culpable - 2017/18, ως Φράνκο Ουρσούα Λάρα La mexicana y el güero - 2020, ως Τάιλερ Σόμμερς "Ελ Γουέρο"Τηλεόραση La familia P. Luche - 2002, ως Εξίμιο Amor mío - 2006, ως Πάμπλο Mujeres asesinas - 2008, ως Φερνάντο (σεζόν 1, επεισόδιο 1: "Σόνια, Η άκαρδη") Las píldoras de mi novio - 2020, ως Εσάι Μοράλες Rubí - 2020, ως Έκτορ Φερρέρ Γκάρσα (γκεστ εμφάνιση) Χουάν Σολέρ στην IMDb